Приложение 5

|  |  |
| --- | --- |
|  |  |

**Информация за текущото състояние на „Многопрофилна болница за активно лечение „Св. Пантелеймон“ АД, гр. Ямбол**

**„Многопрофилна болница за активно лечение „Св. Пантелеймон“ АД, гр. Ямбол** с ЕИК 128501598 е лечебно заведение, акционерно дружество, като собственик на капитала са държавата, представлявана от министъра на здравеопазването, която към 16.09.2024 г. притежава 96,69 % от вписания капитал и общините от област Ямбол, притежаващи останалите 3,31 % от вписания капитал. Лечебното заведение осъществява своята лечебно-диагностична, консултативна, експертна, учебна и научна дейност в съответствие със Закона за лечебните заведения и полученото разрешително за дейност. МБАЛ „Св. Пантелеймон“ АД, гр. Ямбол е лечебно заведение с високи диагностични и терапевтични възможности, съвременна медицинска апаратура и висококвалифицирани специалисти.

Целите на „Многопрофилна болница за активно лечение „Св. Пантелеймон“ АД, гр. Ямбол са формулирани както следва: повишаване на удовлетвореността на потребителите чрез създаване на организация за непрекъснат мониторинг на здравните потребности на населението; проучване на потребителските изисквания и усъвършенстване на системата за проучване на удовлетвореността на пациентите; подобряване на достъпа и гарантиране на равнопоставеност; оказване на своевременна, високоспециализирана, ефективна консултативно-диагностична, болнична помощ; утвърждаване и развитие на болницата като база за обучение. Приоритетите и задачите на болницата са подчинени на поставени цели за финансова осигуреност и възможност за собствени приходи в пазарни условия.

Предметът на дейност на „Многопрофилна болница за активно лечение „Св. Пантелеймон“ АД, гр. Ямбол е диагностика и лечение на заболявания, когато лечебната цел не може да се постигне в условията на извънболнична помощ; родилна помощ; рехабилитация; диагностика и консултации, поискани от лекар или лекар по дентална медицина от други лечебни заведения; вземане и експертиза на органи /откриване, установяване на мозъчна смърт/ и поддържане на осъществяване на своевременна, високоспециализирана, ефективна консултативно-диагностична, болнична и родилна помощ, вземане, съхраняване, снабдяване с кръв и кръвни съставки, трансфузионен надзор; диспансеризация; учебна и научна дейност; клинични изпитвания на лекарства и медицинска апаратура съгласно действащото в страната; следдипломно обучение и специализация на лекари и професионалисти по здравни грижи.

Съгласно заверения от регистриран одитор финансов отчет и доклада за дейността на лечебното заведение за 2023 г., към 31.12.2023 г. дружеството реализира текущ финансов резултат печалба от 183 хил. лв. В сравнение с отчетената през 2022 г. текуща загуба от -446 хил. лв., през 2023 г. прекъсва негативната тенденцията към отчитане на отрицателен текущ финансов резултат. Общо финансовият резултат на дружеството към 31.12.2023 г. е загуба в размер на -610 хил. лв., при общо финансов резултат за 2022 г. загуба в размер на -830 хил. лв., като намалението е с 220 хил. лв. През 2023 г. собственият капитал на МБАЛ „Св. Пантелеймон” АД е увеличен със 17 895 хил. лв., като към 31.12.2023 г. същият достига 42 429 хил. лв., при 24 534 хил. лв. към 31.12.2022 г. Записаният капитал към 31.12.2023 г. е в размер на 42 522 хил. лв. и е увеличен със 17 713 хил. лв. спрямо предходния отчетен период. Въпреки това, към 31.12.2023 г. е налице декапитализация.

През 2023 г. спрямо предходната година се наблюдава увеличение на общо приходите с 0,89 % и намаление на общо разходите на дружеството с 2,67 %. През отчетния период са реализирани общо приходи в размер на 17 469 хил. лв., като увеличението е със 154 хил. лв. спрямо предходната година. Общо разходите за 2023 г. са 17 286 хил. лв. и са намалени с 475 хил. лв. спрямо 2022 г. През 2023 г. разходите за материали са намалени с 275 хил. лв., а разходи за външни услуги са увеличени с 42 хил. лв. Намаление с 241 хил. лв. спрямо 2022г. е отчетено при разходите за възнаграждения и осигуровки на персонала, при Други разходи намалението е с 58 хил. лв. Разходите за амортизации са увеличени с 61 хил. лв. спрямо предходния отчетен период.

Към 30.06.2024 г. дружеството регистрира текуща печалба от 524 хил. лв. Общо приходите за периода са в размер на 9 987 хил. лв., а общо разходите са в размер на 9 463 хил. лв. Лечебното заведение няма просрочени задължения за посочения период.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/Public/Public/Organizations> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>